《赋得风生翠竹里应教诗》
南北朝·张正见

金风起燕观，翠竹夹梁池。翻花疑凤下，飏水似龙移。

带露依深叶，飘寒入劲枝。聊因万籁响，讵待伶伦吹。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。